กรมแพทย์ทหารอากาศ

กรมแพทย์ทหารอากาศ (อักษรย่อ: พอ.; ) เป็นหน่วยงานราชการของกองทัพอากาศไทย ที่ดำเนินการเกี่ยวกับการแพทย์และการพยาบาล ซึ่งมีเจ้ากรมแพทย์ทหารอากาศคนปัจจุบันคือ พลอากาศโท  เพชร เกษตรสุวรรณ และรองเจ้ากรม ได้แก่ พลอากาศตรี ชวลิต ดังโกสินทร์​

เหตุการณ์สำคัญ 
วันที่ 1 เมษายน พ.ศ. 2558 ได้มีการจัดตั้งโรงพยาบาลทหารอากาศ (สีกัน) กรมแพทย์ทหารอากาศ เพื่อให้บริการแก่ประชาชนทางตอนเหนือของกรุงเทพมหานคร

จากสถานการณ์การระบาดทั่วของโคโรนาไวรัส พ.ศ. 2562–2563 กรมแพทย์ทหารอากาศเตรียมใช้โรงพยาบาลทหารอากาศ (สีกัน) เพื่อช่วยเหลือประชาชนในสถานการณ์การแพร่ระบาด และโรงพยาบาลภูมิพลอดุลยเดช เพื่อตรวจคัดกรองบุคลากรของกองทัพอากาศที่เดินทางกลับประเทศไทย รวมถึงมีเจ้าหน้าที่จากกรมแพทย์ทหารอากาศ ร่วมทำการคัดกรองผู้โดยสารระหว่างประเทศ ที่ท่าอากาศยานดอนเมือง

กิจกรรมเพื่อสังคม 
เดือนตุลาคม พ.ศ. 2559 กรมแพทย์ทหารอากาศร่วมกับกระทรวงสาธารณสุข ได้จัดทีมแพทย์กู้ชีพระดับสูง พร้อมทีมปฐมพยาบาล เพื่อให้บริการแก่ประชาชนที่เดินทางมาถวายอาลัยพระบรมศพพระบาทสมเด็จพระเจ้าอยู่หัวภูมิพลอดุลยเดช ณ บริเวณท่าช้างวังหลวง

และเดือนมกราคม พ.ศ. 2563 ทีมแพทย์และพยาบาลทหารอากาศ จากศูนย์ปฏิบัติการแพทย์ทหารอากาศ กรมแพทย์ทหารอากาศ ได้แจกหน้ากากอนามัยจำนวน 9,000 ชิ้น แก่ประชาชน เพื่อป้องกันสภาวะฝุ่นละออง บริเวณเขตดินแดง กรุงเทพมหานคร รวมถึงมีการใช้เครื่องบินบาสเลอร์ บีที-67 ปฏิบัติการโปรยละอองน้ำ เพื่อบรรเทาปัญหาฝุ่นละออง

อ้างอิง

แหล่งข้อมูลอื่น 
 
 

หน่วยงานในสังกัดกองทัพอากาศไทย